અમદાવાદ જિલ્લામાંથી ૧૮,૫૮૪ વિદ્યાર્થીઓ RTE અંતર્ગત ધો.૧માં પ્રવેશ ફાળવવામાં આવ્યો છે. અમદાવાદ શહેરમાંથી ૧૭,૮૭૪ અરજી એપ્રૂવ થઈ હતી, ૪૪ રિજેક્ટ થઈ હતી. શહેરમાં ધો.૧માં RTE અંતર્ગત પ્રવેશની ઈન્ટેક ૧૧,૮૫૨ની છે, જેની પ્રથમ પ્રવેશ યાદીમાં ૧૦,૨૧૯ વિદ્યાર્થીને પ્રવેશ ફાળવાયો હતો. અમદાવાદ જિલ્લા પંચાયત હસ્તકની સ્કૂલોમાં કુલ ૯,૬૭૫ની ઈન્ટેક સામે પ્રથમ પ્રવેશ યાદીમાં ૮,૩૬૫ વિદ્યાર્થીને પ્રવેશ ફાળવાયો હતો. જોકે, પ્રવેશ કન્ફર્મ કરાવવાની મુદત પૂર્ણ થઈ ત્યાં સુધીમાં સાડા ત્રણ હજાર વિદ્યાર્થીએ પ્રવેશ લીધો ન હતો. જેથી હવે બીજા પ્રવેશ યાદીમાં અંદાજે ૬ હજાર વિદ્યાર્થીઓને પ્રવેશ ફાળવાશે.